เวิ้งว้าง! “สุวรรณภูมิ” ร้างทั้งขาเข้า-ออก “นิตินัย” โพสต์ “ไม่เคยนึกว่าจะเห็นภาพแบบนี้”
เวิ้งว้าง! “สุวรรณภูมิ” ร้างทั้งขาเข้า-ออก “นิตินัย” โพสต์ “ไม่เคยนึกว่าจะเห็นภาพแบบนี้”
เวิ้งว้าง! “สุวรรณภูมิ” ร้างทั้งขาเข้า-ออก “นิตินัย” โพสต์ “ไม่เคยนึกว่าจะเห็นภาพแบบนี้”
14 มี.ค. 2563

สืบเนื่องจากกรณีที่มีการแพร่ระบาดของไวรัสโควิด-19 ที่ทวีความรุนแรงในหลายประเทศ โดยภาครัฐบาล และกระทรวงสาธารณสุขได้หารือด่วนมาตรการรับมือการแพร่ระบาดของเชื้อไวรัสโคโรนาสายพันธุ์ใหม่ โดยเมื่อวันที่ 11 มีนาคม 2563 ได้มีการประกาศยกเลิก Visa on Arrival (VoA) 18 ประเทศ รวมถึงยกเลิก Free Visa ชั่วคราวกับนักท่องเที่ยว 3 ประเทศ คือ อิตาลี เกาหลีใต้ ฮ่องกง ที่มีสถานการณ์การแพร่ระบาดของไวรัสโควิด-19 รุนแรง จนกว่าสถานการณ์จะกลับเข้าสู่ปกติ ส่งผลให้มีผู้ใช้บริการสนามบินสุวรรณภูมิน้อยลงไปอย่างเห็นได้ชัด
ล่าสุด นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT นำภาพถ่ายสนามบินสุวรรณภูมิมาเผยแพร่ผ่านทางเฟซบุ๊กส่วนตัวที่ใช้ชื่อว่า “Nitinai Sirismatthakarn” โดย นายนิตินัย ได้ระบุข้อความเกี่ยวกับรูปภาพว่า “ไม่เคยนึกว่าจะเห็นภาพแบบนี้ครับ”

อนึ่งเมื่อวันที่ 11 มีนาคม ที่ผ่านมา พล.อ.ประยุทธ์ จันทร์โอชา นายกรัฐมนตรี และรมว.กลาโหม พร้อมด้วย พล.อ.อนุพงษ์ เผ่าจินดา รมว.มหาดไทย นายอนุทิน ชาญวีรกูล รมว.สาธารณสุข และ นายศักดิ์สยาม ชิดชอบ รมว.คมนาคม ร่วมแถลงภายหลังหารือด่วนมาตรการรับมือการแพร่ระบาดของเชื้อไวรัสโคโรนาสายพันธุ์ใหม่ 2019 (โควิด-19) ที่ทวีความรุนแรงในหลายประเทศ
โดยระบุว่า รมว.มหาดไทย จะใช้อำนาจตาม พ.ร.บ.เข้าเมือง ประกาศยกเลิก Visa on Arrival (VoA) 18 ประเทศ หากนักท่องเที่ยวต้องการเดินทางเข้ามาจะต้องไปติดต่อสถานทูตไทยในแต่ละประเทศ
พร้อมกันนี้ยังรวมถึงยกเลิก Free Visa ชั่วคราวกับนักท่องเที่ยว 3 ประเทศ คือ อิตาลี เกาหลีใต้ ฮ่องกง ที่มีสถานการณ์การแพร่ระบาดของไวรัสโควิด-19 รุนแรง จนกว่าสถานการณ์จะกลับเข้าสู่ปกติ
รายชื่อ 18 ประเทศ และ 1 เขตเศรษฐกิจ (ไต้หวัน) ที่สามารถขอรับการตรวจลงตรา ณ ช่องทางอนุญาตของด่านตรวจคนเข้าเมือง (Visa on Arrival) มีดังต่อไปนี้
สาธารณรัฐบัลแกเรีย (The Republic of Bulgaria)
ราชอาณาจักรภูฏาน (Kingdom of Bhutan)
สาธารณรัฐประชาชนจีน (People’s Republic of China)
สาธารณรัฐไซปรัส (Republic of Cyprus)
สหพันธ์สาธารณรัฐประชาธิปไตยเอธิโอเปีย (Federal Democratic Republic of Ethiopia)
สาธารณรัฐหมู่เกาะฟิจิ (The Republic of Fuji)
จอร์เจีย (Georgia)
สาธารณรัฐอินเดีย (Republic of India)
สาธารณรัฐคาซัคสถาน (The Republic of Kazakhstan)
สาธารณรัฐมอลตา (The Republic of Malta)
สหรัฐเม็กซิโก (The United Mexican States)
สาธารณรัฐนาอูรู (The Republic of Nauru)
ปาปัวนิวกินี (Papua New Guinea)
โรมาเนีย (Romania)
รัสเซีย (The Russian Federation)
ราชอาณาจักรซาอุดีอาระเบีย (Kingdom of Saudi Arabia)
ไต้หวัน (Taiwan – China)
อุซเบกิสถาน (The Republic of Uzbekistan)
สาธารณรัฐวานูอูตู (The Republic of Vanuatu)
 
 
 